KATMATA PALGEGA
Tere tulemast saatesse! Tulevastes neljas osas räägime teemal,
mille või kokku võtta kirjakohaga 1 Kr 14:15
"Kuidas siis nüüd? Ma tahan palvetada vaimus, aga tahan palvetada ka
mõistusega, tahan laulda vaimus, aga tahan laulda ka mõistusega."
Meid õpetab Johanna Tunturipuro ja ülistusse juhib Ida Tunturipuro.
Tere tulemast! Ole hea, Johanna.
Täna räägime Pühast Vaimust, kes elab meie sees.
Paljud on küsinud minu käest, kuidas kuulda Jumala häält ja
kas selleks saab midagi ise teha.
Kõik tuleneb armust, mitte oma tegudest, aga öeldakse,
et Püha Vaim täidab meist igaüht, kui Ta tuleb meie sisse elama.
Meis juhtub midagi, me saame end häälestada Jumala järgi.
Vaim meie sees palvetab ja laulab vaimus ja mõistusega.
Neid asju käsitleme täna natuke rohkem.
Mõtleme vana lepingu aega. Teades, mis on Püha Vaimu roll tänapäeval,
kuidas Ta võis käituda mõndades Vana Testamendi olukordades.
Mõtleme Aabrahami teenri peale. Tal olid kõik õigused antud, ta
läks valima Iisakile naist. Tal oli volitus oma isanda käest
otsida naine sellele poisile. Püha Vaim oli kaasas selle teenriga.
Mõtleme Estri aega. Eunuhh oli see, kes valmistas ta ette kuninga
jaoks. Kas saame äkki võrrelda selle eunuhhi tegevust Püha Vaimu
tegevusega tänapäeval?
Te mõtlete, millest ma õige räägin.
Mõtle, mis on Püha Vaimu roll selles ajas, kus me elame.
See on valmistada Jeesusele pruut.
Meid ette valmistada.
Valmistada ette Issanda pruut. See on Püha Vaimu roll.
Uurime Sõna. Teeme lahti Apostlite teod 2. Väga huvitav.
"Kui nelipühapäev kätte jõudis, olid nad kõik koos ühes paigas.
Ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid. Ja nad nägid otsekui hargnevaid
tulekeeli, mis laskusid iga üksiku peale nende seas.
Ja nad kõik täideti Püha Vaimuga ning hakkasid rääkima teisi keeli,
nõnda nagu Vaim neile andis rääkida."
Tänapäeval täidab Püha Vaim meid täpselt samamoodi. Selle Püha
Vaimuga täidetud saamise tunnuseks on palvekeeled.
Keegi mõtleb, et see on ju sama, mis armuanni keeled.
Ei, kui Jumal annab keeltega rääkimise armuanni, siis on
sellel tõlgendus. See on täiesti teine asi, kui palvekeeled,
millega me häälestume Jumala järgi ja mis me saame, kui Vaim
täidab meid Vaimu ja tulega.
Neid pole vaja tõlgendada. Need on selleks, et häälestuda Jumalaga.
See on nagu raadiost õige kanali otsimine. Kõigepealt sahiseb ja siis
leidub õige kanal ja siis kuuleme selgelt.
Ma kogen, et keeled meie sees on selleks, et häälestada end
Jumalaga samale lainele, kus me oleme Vaimus ühenduses Temaga.
Selles hetkes Jumala ilmutused tulevad, Piibel avaneb, Püha Vaim
avab asju meie jaoks. Lähme edasi Ap 1:8 ütleb:
"Vaid te saate väe Pühalt Vaimult, kes tuleb teie üle, ja te peate
olema minu tunnistajad Jeruusalemmas ja kogu Juuda- ja Samaariamaal
ning ilmamaa äärteni."
Vägi! Vägi taevast. Vaatame, mis Jeesus ütles enne taevasse minekut
Matteuse evangeeliumi lõpus. Milleks me saame selle väe?
Loeme Mt 28 kaks viimast salmi.
"Minge siis, tehke jüngriteks kõik rahvad, ristides neid Isa
ja Poja ja Püha Vaimu nimesse ja õpetades neid pidama kõike,
mida mina olen teil käskinud! Ja vaata, mina olen iga päev
teie juures ajastu lõpuni." Vaatame ka Markuse evangeeliumi
viimaseid salme. Markus ütleb seda sama teiste sõnadega.
Mr 16:15 "Ja Jeesus ütles neile: "Minge kõike maailma,
kuulutage evangeeliumi kogu loodule! Kes usub ja on ristitud,
see päästetakse, aga kes ei usu, mõistetakse hukka.
Kuid uskujaid saadavad sellised tunnustähed:" Nüüd järgneb see,
milleks meil on seda väge vaja: "minu nimel ajavad nad välja
kurje vaime, räägivad uusi keeli, tõstavad paljaste kätega
üles mürkmadusid, ning kui nad jooksid midagi surmavat,
ei kahjustaks see neid; haiged, kellele nad panevad
käed peale, saavad terveks." Me saame väe, et teha Jumala
riigi asju. Tervendada haigeid, vabastada vaeseid, õpetada,
ristida, varustada, kinnitada. Kui oleme saanud Jumala väe, räägime
keeltes ja häälestame end uuesti Jumala atmosfääri, Vaimu dimensiooni.
Paulus ütleb esimeses kirjas Korintlastele 2:1-5, ta paljastab,
mis on selle väe saladus.
"Kui ma teie juurde tulin, vennad, ei tulnud ma eriti üleva kõne
tarkusega kuulutama teile Jumala saladust. Sest ma otsustasin
teada teie keskel ainuüksi Jeesusest Kristusest ja temast kui
ristilöödust. Ja ma olin teie juures nõtruses ja kartuses ja suures
värinas ning mu kõne ja mu kuulutus ei püüdnud veenda tarkusega,
vaid Vaimu ja väe osutamisega, et teie usk ei oleks inimlikus
tarkuses, vaid Jumala väes." See on nii lohutav kirjakoht
sellest, et pole inimtarkust, tiitleid, ega midagi muud,
kui Jeesuse tundmine ristilööduna. See algab sellega, et ma olin
nõtruses ja värinas, see on nii lohutav. Pole vaja midagi muud,
kui anda end Issandale. Oleme me enestes nõrgad, värinas,
Jumala vägi meie sees teeb tööd. Nagu Paulus
ütles, ma tahan vaid tunda Jeesust ristilööduna.
Minu arvates see on lohutav, sest kõigil meil on hirmud ja
puudused, aga sellest pole midagi. Ka suurel Paulusel oli.
Ainult see, et me tunneme Jeesust ristilööduna ja elame Jumala väes.
Loeme veel pisut Sõna. Kiri Roomlastele 8:26
räägib sellest, kui me räägime Vaimus, palvekeeltes, häälestame
end Jumalaga samale lainele.
"Samuti tuleb ka Vaim appi meie nõtrusele: me ju ei tea,
kuidas palvetada, nõnda nagu peab, kuid Vaim ise palub meie eest
sõnatute ägamistega. Aga südameteuurija teab,
mida Vaim taotleb, sest Jumala tahtmise järgi palub ta pühade eest."
Algkeeles salmis 26 mõeldakse palvetamise all eespalvet.
Kas pole lohutav? Samal ajal, kui meie häälestame end Jumalaga,
Vaim meie sees palvetab sõnatult Jumala asju, Jumalale meelepäraseid.
Selles hetkes oleme me Jumalaga üksmeelel. Kui me palvetame keeltes,
Jumala Vaim palvetab meie sees. Veel enne kui ma julgustan kõiki
keeltes rääkima, vaatame kohta Joeli raamatus 3:1-2
"Ja pärast seda sünnib, et ma valan oma Vaimu
kõige liha peale. Siis teie pojad ja tütred hakkavad
ennustama, teie vanemad uinuvad unenägusid nähes, teie noored mehed
näevad nägemusi. Ja neil päevil valan ma oma Vaimu
ka sulaste ja teenijate peale." Püha Vaim meie sees. Ma kogen,
et me peaksime ärkama uuesti Nelipühi meeleollu. Rääkima
keeltes, lastes Jumalal sütitada meie armuannid. See on nagu
maantee Jumala südamesse, kui me räägime keeltes.
Sa mõtled ehk, et see ei puuduta sind, sest sul pole keeli.
Aga ma olen viimasel ajal nii veendunud selles, et igaüks,
kes usub Jeesusesse, Jumala Poega, Jumal annab talle keeled,
millega saame üles ehitatud oma Vaimus. Need on igaühe
jaoks. Kui me nüüd hakkame ülistama Ida juhtimisel,
Jumal tahab tulla igasse tuppa, igaühe peale. Kui sul on keeled,
kasuta neid. Kõik häbi ja kartus neid kasutada kaob, sest Jumal
on andnud need meile, et saaksime end häälestada.
Siis me oleme Jumala Vaimus.
Võtame vastu Püha Vaimu käest. Ta võib sind täita, kui oled
ootuses ja avatud Isale.
Tahan kuulda Su häält Nii imeilusat
Tahan näha Su palet Nii turvalist
Tahan tunda Su ligiolu Nii täis armastust
Tahan kogeda Su kirkust Nii väelist
Tahan kuulda Su häält Nii imeilusat
Tahan näha Su palet Nii turvalist
Tahan tunda Su ligiolu Nii täis armastust
Tahan kogeda Su kirkust Nii väelist
Jeesus, Jeesus, Jeesus, Jeesus
Armastan Su häält Armastan Su palet
Armastan Su ligiolu Armastan Su kirkust
Armastan Su häält Armastan Su palet
Armastan Su ligiolu Armastan Su kirkust
Jeesus, Jeesus, Jeesus, Jeesus
Palvetagem Vaimus ja mõistusega, laulgem Vaimus ja mõistusega,
nagu Paulus meid julgustab tegema.
Laseme Pühal Vaimul häälestada meid Tema lainele. Avame oma suuda,
laseme hääle välja, laseme Pühal Vaimu palvetada sõnatult
läbi meie Vaimu. Kõik kartus kaob, Isa armastus
täidab kõiki ja Jumala ligiolu on igalpool su ümber.
Ta täidab Sind oma vaimuga, esimest korda või jälle uuesti.
Iga päev ja iga hetk me saame olla Vaimu ligiolus ja täituda
Tema Vaimuga. Julgelt tee oma suu lahti seal kodus.
See on armastuse keel, auhiilguse keel. See viib meid Jumala Vaimu
voolusesse, kogu aeg edasi, kasvatades, liikudes koos Jumalaga.
Sina, kes sa mõtled, et alati peab olema tõlgendus. Ei pea.
Vabadus! Me ei räägi praegu keeltes rääkimise armuannist.
Praegu me palvetame Vaimus ja mõistusega, laulame Vaimus ja
mõistusega. Häälestame end Jumalaga ühele lainele. See
kuulub igaühele, Jumal täidab ja süütab Sind oma tulega.
Laulame veel "Jeesus", sest Tema on meie eluallikas.
Võid ühineda kas lauluga või palvetades, kui Ida laulab.
Jeesus, imeline.
Täida. Keegi selles hetkes saab puudutatud Vaimu ja tulega.
Tuli süttib!
Jumala armastuse tuli süütab meid, kinnitab meid, viib meid
Kristusele lähemale.
On imeline veeta aega Jumala ligiolus, puhates Isa süles.
Ilmutuse ja tarkuse Vaim on laskunud paljude kuulajate peale.
See avab meie silmi ja mõistust Jumala tundmises. Ma kogen,
et nägemused hakkavad ilmuma, sa näed Vaimu silmadega.
Sa võid ka kuulda Vaimu kõrvadega Isa südamelööke, hingamist,
kinnitavaid mõtteid Sulle, kuidas Ta armastab Sind ülevoolavalt.
Ma ei saa rääkimata jätta ühte lugu, mis mul tuli meelde.
Kunagi varem tahtsin ehitada suhet Jumalaga ja tahtsin
kuulda Isa häält. Ma mõtlesin, et kui vaid saaksin mõne suure
ja vägeva prohveteeringu selle rahva jaoks.
Veetsin aega Isa ees ja puhkasin Tema ligiolus. Rääkisin keeltes,
lugesin Sõna ja olin vaikselt. Tuli selline moment mõne nädala
pärast, kui kuulsin seda suurt ja vägevat prohveteeringut,
mille Isa rääkis mu südamele. Mõtlesin, nüüd see tuleb!
Tundsin, kuidas täitusin väe ja Vaimuga, mõtlesin, et kohe
tuleb suur prohveteering selle rahva jaoks. Aga Jumal ütles midagi veelgi
suuremat, ta ütles: "Johanna, ma armastan Sind."
Kas võib olla midagi suuremat, kui kuulda Teda rääkimas neid
armastavaid sõnu. Kuidas Ta armastab igaühte!
See on palju suurem kui mingi kutsumus või ükskõik mis.
See teadmine, et me oleme täielikult aktsepteeritud,
armastatud Jumala lapsed, keda Isa hoiab, tervendab, kinnitab.
Võta vastu Isa sõnad sinule. Kogen, et Jumal räägib oma Vaimu
kaudu paljudele armastuse ja kinnituse sõnu. Sa oled
Isa silmatera, teemant Tema peopesas.
Ta on kirjutanud meie nimed oma peopessa.
Laseme Pühal Vaimul süüdata meid põlema. Tema ligiolu.
Sõber, palvetagem keeltes ja mõistusega. Laulgem keeltes
ja mõistusega. Halleluuja. Au Jumalale.
Aitäh, Johanna, selle sõna eest. Aitäh, Ida, et juhtisid meid ülistusse.
Vaataja, kui oled kunagi olnud eespalvel ja sinu eest on palvetatud
keeltes ning oled selle üle imestanud. See on täiesti
piiblikohane asi, 1Kr 14:2 ütleb: "Sest kes räägib keeli,
ei räägi inimestele, vaid Jumalale, sest keegi ei mõista teda,
ta räägib vaimu ajel ju saladusi."
Need palved on olnud saladused selle palvetaja ja sinu jaoks,
aga mitte Jumala jaoks. Selles hetkes on palvetatud neid asju,
mis muudavad sinu elu. On leitud nende probleemide juur.
Võta see vastu.
Järgmises osas jätkame selle sama teemaga. Ole kaasas ka siis!
Isa väeline käsi olgu sinuga, las Ta õnnistab sind kõigil
elualadel. Õnnistusi!
Tõlge: Sanna Pitko